Marko Jelenčić – zadaća 12.2.

Trenutna tema moje disertacije naslovljena je „Ivo Pilar i frankovački intelektualci: teorijski okvir nacionalne ideje.“ Iz samog naslova jasno je vidljivo kako se radi o teorijskom radu pa bi se ovaj zadatak teško mogao dosljedno primijeniti na predmet istraživanja. Ipak, za potrebe zadaće, iz naslova ću izbaciti dio „teorijski okvir nacionalne ideje“, kako bi potencijalni istraživački okviri postali primjenjivi. U tom kontekstu dobivamo sljedeće zaključke

1. Istraživanje s velikim n

Kada bih istraživanje o dr. Ivi Pilaru i frankovačkim intelektualcima postavio u okvirima istraživanja s velikim n, fokusirao bih se na sljedeće. Kako je disertacija usmjerena prema istraživanju nacionalizma, pokušao bih s podatcima koji su dostupni za onovremenu europsku političku scenu, koristeći komparativni pristup istražiti fenomene koji bi mogli biti korisni za smještanje hrvatskog političkog nacionalizma u kontekst europskih trendova. Pri tome, usmjerio bih se na istraživanje intenziteta, odnosno učestalosti nacionalnih političkih opcija te zastupljenosti nacionalističkog narativa, ukoliko bi takvo što omogućile baze podataka. Primjerice, u usporedbi s ostalim državama u Austro-Ugarskoj Monarhiji.

1. Istraživanje s malim n

U dizajnu istraživanja s malim n, fokusirao bih se na istraživanje političke dinamike unutar hrvatske politike. Primjerice, ako N predstavlja Hrvatsku kao krovni pojam, n bi mogao predstavljati različite manje društvene skupine koje podupiru ili ne podupiru nacionalistički narativ u kontekstu tadašnjeg hrvatskog društva.

1. Studija slučaja

U kontekstu studije slučaja fokusirao bih se na određenu osobu, dr. Pilara ili nekog iz kruga frankovačkih intelektualaca i pri tome pokušao stvoriti arhetipski slučaj na temelju kojeg je kasnije moguće graditi daljnje zaključke o hrvatskom nacionalizmu.